जग मंदिर से छेड़छाड़ अनुचित, स्मार्ट सिटी के प्लान से जोड़ें शहर की धराेहर
कोटा| भारतीयकला एवं संस्कृति निधि कोटा चैप्टर ने शहर की संरक्षित इमारत जग मंदिर से छेड़छाड़ को अनुचित बताते हुए यूआईटी से वहां लगे साइन बोर्ड को हटाने की मांग की है। इंटेक कन्वीनर एसएस झा ने बताया कि शहर की धरोहरों को लेकर इंटेक की मीटिंग हुई। इसमें शहर के ऐतिहासिक धरोहर चंद्रेसल मठ शिव मंदिर सहित अन्य स्थलों के संरक्षण की सरकार से मांग की। साथ ही कलात्मक भवनों और दरवाजों को अतिक्रमण से मुक्त कर उन्हें सौंदर्य की दृष्टि से संवारने, शहर के पुरामहत्व के विषयों को स्मार्ट सिटी प्लान में शामिल कराने सहित अन्य विषयों पर मीटिंग हुई। मीटिंग में समन्वयक हरिसिंह पालकिया, सह समन्वयक गिरिराज न्याती, डॉ. सुषमा आहूजा, कृष्णमोहन प्रधान, गोपाल सपरा, डॉ. किरण चौधरी, सर्वेश्वरी रानीवाला आदि ने सुझाव दिए।
bho_Deva hin_Deva